112 
stede ved vor Afrejse, rystede betænkeligt paa Hovederne. 
Avanak'en (Nordvesten) var altfor stiv, og Søen for høj, mente 
de; men da vi vidste af Erfaring, at Nordvesten paa den sydlige 
Vestkyst giver vestlig Føhn paa den sydlige Østkyst, og at denne 
fejer Isen fra Kysten, saa var det os netop meget magt- 
paaliggende at komme afsted, endnu medens det blæste af NV. 
Med strygende Lejlighed, aabent Hav og Sejl paa begge Far- 
tøjer stod vi Syd paa. Vor Eskadre bestod af 2 Konebaade og 
4 Kajaker med en Besætning af 9 Grønlænderinder og 7 Grøn- 
lændere foruden 1 Tolk og 2 Europæere; vi medførte godt 6 
Maaneders Proviant, saa at vi altsaa, selv om vi beholdt begge 
Baade hele Sommeren paa Østkysten, kunde afse et Par Maane- 
ders Proviant til Hovedexpeditionen. — Vinden blev os imidler- 
tid efterhaanden for haard, og ud paa Eftermiddagen den 18de 
maatte vi søge Land paa en lille ©, Vest for Igdlokasik. 
Vi blev opholdt her den 19de; den 20de løjede det, vi pas- 
serede Frederiksdal og Pamiagdluk og naaede om Aftenen til 
Nordspidsen af Øen Øst for Pamiagdluk. Den 21de bragte 
os til Kangerdluk paa Ikek's Nordside. Farvandet havde stadig 
været saa godt som isfrit, men optrækkende Uvejr tvang os 
til at søge Land her indtil den 22de, da vi gjennem Tunua 
naaede Akajaruanek i Kipisako. Den 23de vare vi paa Øst- 
kysten og naaede endnu samme Dag til Kekertatsiak Nord 
for Aluk. | 
I 5 Dage havde vi altsaa tilbagelagt den samme Vej, 
som vi det foregaaende Aar var 37 Dage om, og det kunde vi 
alene takke den friske NV. for; den havde banet Vejen for os 
lige til Kekertatsiak, men herfra og nordefter var det allerede 
lykkedes de omløbende Vinde, vi havde havt i de sidste Par 
Dage, at sætte Isen paa Land, saa at Vejen udenom Kangerujuk 
var spærret. Ligesom i 1884 saae vi os altsaa fængslede til 
det lille, nøgne Klippenæs paa Kekertatsiak, og Udsigterne til 
snarlig Befrielse vare ikke lyse. Den ene nordlige Snestorm 
afløste den anden, kun af og til afbrudt af 1 a 2 Dages Op- 
